En påsat brand fik tirsdag formiddag kl. 09.00 brandalarmen til at lyde på Højene Skole i Hjørring. -	Der er desværre tale om en påsat brand i en affaldsspand på et af skolens toiletter. Vi ser meget alvorligt på sagen, lyder en besked fra skoleleder Michael Harritslev på platformen AULA. Skærper tilsyn Branden blev lokaliseret til en affaldsspand på et af skolens toiletter og forårsagede en evakuering af skolen. Overfor TV2 Nord bekræfter skoleleder Michael Harritslev episoden. Han forklarer, at skolens procedurer fungerede, at branden hurtigt kom under kontrol, og at eleverne er tilbage til undervisningen. Han fortæller desuden, at skolen ser med stor alvor på sagen og har tilkaldt politiet - derudover skærpes tilsynet på skolens område.
Tirsdag formiddag måtte Højene Skole evakueres som følge af en påsat brand.